**13. sz. melléklet üdülők díjai**

**FKF Nonprofit Zrt. üdülői**

A Fővárosi Közterület-fenntartó Zártkörűen Működő Nonprofit Részvénytársaság az alábbi, tulajdonában álló üdülőket üzemelteti:

|  |  |  |  |
| --- | --- | --- | --- |
| Üdülő | Cím | Férőhely  (fő) | Szoba típusok |
| Hajdúszoboszló üdülő | 4200 Hajdúszoboszló, Damjanich utca 56. | 49 | 14 db 2 + 1 ágyas,  7 db 1 ágyas szoba  (2-2 db 2+1 ágyas szoba összenyitható családi szobának) |
| Zamárdi üdülő | 8621 Zamárdi-felső, Vécsey Károly utca 56. | 48 | 12 db 4 ágyas szoba  (1 db kihúzható kanapé + 2 db heverő) |
| Balatonfüred apartman I. | 8230 Balatonfüred, Kosztolányi Dezső u. 12 | 12 | 3 darab 4 személyes önellátó apartman |
| Balatonfüred apartman II. | 8230 Balatonfüred, Germering u. 2-4. | 12 | 3 darab 4 személyes önellátó apartman |
| Ráckeve üdülőház | 2300 Ráckeve, Gönczöl tér 16. | 8 | 4 szobás, 8 személyes önellátó családi ház (4 db 2 személyes szoba) |

A Budapest Közút Zrt-vel 2013.06.07-én kötött megállapodás 1. pontja alapján a Társaság aktív munkavállalóinak, illetve a Társaságtól, vagy annak jogelődjétől nyugdíjba vonult munkavállalóknak, valamint közeli hozzátartozóiknak lehetőségük van a Budapest Közút Zrt. tulajdonában álló soproni üdülő 3 db apartmanjának igénybevételére.

Hajdúszoboszlói és Ráckevei üdülőnk egész évben üzemel, míg a két Balaton parti üdülő (Zamárdi és Balatonfüred) idényjelleggel áprilistól október végéig várja a vendégeket.

A Hajdúszoboszlói üdülőben teljes fürdőszoba felújítás, bútorcsere és új központi fűtés rendszer került kialakításra napkollektorokkal a gázkonvektorok helyett (2016. december és 2017. március között). A Zamárdi üdülőben is teljes fürdőszoba felújítás, és bútorcsere történt, és beépítésre kerültek klíma berendezések.

**Díj kategóriák, és jogosultsági feltételek**

1995. évi CXVII. törvény a személyi jövedelemadóról szóló törvény 71. §-a alapján béren kívüli juttatásnak minősül, ha a munkáltató a munkavállalónak, vagy az ő személyére tekintettel közeli hozzátartozójának a munkáltató tulajdonában, vagyonkezelésében lévő üdülőben nyújt üdülési szolgáltatást.

Kedvezményes ár

* a Társaság munkavállalói és azok közeli hozzátartozói, (házastárs, bejegyzett élettárs, egyenes ágbeli rokon, örökbefogadott-, mostoha-, és nevelt gyermek, örökbefogadó-, mostoha-, és nevelőszülő, valamint a testvér, illetve lakcímkártyával igazolhatóan azonos lakcímen bejelentett élettárs
* a Társaságtól vagy annak jogelődjétől nyugdíjba vonult munkavállalói, akik nyugdíj ellátásban részesülnek.

Fontos, hogy a kedvezményes árra a hozzátartozó csak abban az esetben jogosult, ha az a személy is részt vesz adott időszakban az üdülésben, akinek jogán kedvezményre jogosult.   
Amennyiben az igénylő (munkavállaló, nyugdíjas) nem vesz részt az üdülésben, a beutaltaknak - függetlenül a hozzátartozói minőségtől- piaci árat kell fizetni.

Nyugdíjas munkavállalók hozzátartozói ára

* - a Társaság nyugdíjas munkavállalóinak közeli hozzátartozói,
* - a Társaság elhunyt munkavállalóinak közeli hozzátartozói.

Piaci ár

Minden egyéb a fenti kategóriákba nem sorolható személy kizárólag piaci áron veheti igénybe az üdülői szolgáltatásokat.

A Budapest Közút Zrt. és az FKF Nonprofit Zrt. között piaci áron történik az elszámolás.

A kategóriákhoz tartozó díj mértéke minden tárgyévben az Érdekképviseletek (HVDSZ 2000 FKF Nonprofit Zrt. szakszervezeti bizottsága, a Társaság Üzemi Tanácsa) és a Társaság vezérigazgatójának külön megállapodása alapján kerül meghatározásra.

Az idegenforgalmi adó mértékéről a területileg illetékes önkormányzatok döntenek.

**2017. évben érvényes térítési díjak (fő/éj):**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Hajdúszoboszló** | | **Zamárdi-felső** | | **Balatonfüred** | | **Ráckeve** | |
| ***Kedvezményes*** | ***Piaci*** | ***Kedvezményes*** | ***Piaci*** | ***Kedvezményes*** | ***Piaci*** | ***Kedvezményes*** | ***Piaci*** |
| **Elő-, utószezon** | 3 300 Ft | 5 000 Ft | 2 000 Ft | 4 000 Ft | 1 500 Ft | 2 800 Ft | 1 800 Ft | 2 500 Ft |
| **Főszezon** | 3 900 Ft | 6 200 Ft | 4 000 Ft | 6 000 Ft | 2 200 Ft | 3 900 Ft |
| **Elő-, utószezon Fürdőjegy nélkül** | 2 800 Ft | 4 500 Ft |  |  |  |  |  |  |
| **Főszezon Fürdőjegy nélkül** | 3 400 Ft | 5 700 Ft |  |  |  |  |  |  |
| **IFA** | 500 Ft | | 450 Ft | | 500 Ft | | 300 Ft | |

**Üdülők kihasználtságának vizsgálata**

Szobakihasználtság %-ban

|  |  |  |  |  |
| --- | --- | --- | --- | --- |
|  | Balatonfüred | Zamárdi | Ráckeve | Hajdúszoboszló |
| 2016 szeptember | 38,5 | 54,16 | 53 | 87,71 |
| 2016 október | - | 26 | 37,75 | 60,09 |
| 2016 november | - | - | 2,5 | 55,28 |
| 2016 december | - | - | 0 | 37,42 |
| 2017 január | - | - | 0 | 25,71 |
| 2017 február | - | - | 16,75 | 41 |
| 2017 március | - | - | 23 | 45,57 |
| 2017 április | 1,16 | 14,5 | 30 | 39,76 |
| 2017 május | 10,16 | 37,41 | 77 | 67,33 |
| 2017 június | 44,5 | 88,91 | 67 | 78,85 |
| 2017 július | 100 | 100 | 72,25 | 97,71 |
| 2017 augusztus | 95,83 | 100 | 94,5 | 92,8 |
| 2017 szeptember | 62,33 | 69,25 | 60 | 83,09 |







